Ιερά Μητρόπολις Ειρηνουπόλεως

Η Ιερά Μητρόπολις Ειρηνουπόλεως, είναι μια από τις επαρχίες του Πατριαρχείου Αλεξάνδρειας και πάσης Αφρικής.

Η Μητρόπολη έχει ιδρυθεί το 1958 και σήμερα περιλαμβάνει τις Περιφέρειες Νταρ ες Σαλαάμ, Λίντι, Μορογκόρο, Μτουάρα, Πουάνι, Ρουβούμα, Τάνγκα της Τανζανίας και το κράτος των Σεϋχελλών.

Σημερινός μητροπολίτης είναι ο Δημήτριος (Ζαχαρέγκας).

 Ιστορικά στοιχεία 
Στις 28 Νοεμβρίου 1958, το Πατριαρχείο Αλεξανδρείας ίδρυσε τη Μητρόπολη Ειρηνουπόλεως, με έδρα την πόλη Νταρ ες Σαλάμ. Η νέα αυτή μητρόπολη περιελάμβανε τις περιοχές της Κένυας, της Ουγκάντας και της Τανζανίας και προέκυψε από τη διαίρεση της αχανούς Μητρόπολης  Ιωαννουπόλεως. Πρώτος μητροπολίτης εξελέγη ο Αρχιμανδρίτης Νικόλαος Βαρελόπουλος (μετέπειτα Πατριάρχης Νικόλαος ΣΤ΄).  

Το 1971, με τη χρηματοδότηση του Αρχιεπισκόπου Κύπρου Μακαρίου Γ΄, ανεγέρθηκε μητροπολιτικό κτίριο στο Ναϊρόμπι, οπότε και η έδρα της Μητρόπολης μεταφέρθηκε εκεί. Στα τέλη του 1972, εξελέγησαν τρεις γηγενείς κληρικοί ως βοηθοί επίσκοποι, ο Χριστόφορος (Σπάρτας) και ο Θεόδωρος (Νανκιάμα) για την Ουγκάντα, και ο Γεώργιος (Γκατούνα) για την Κένυα. Το 1981 ιδρύθηκε το Πατριαρχικό Σεμινάριο του Αρχιεπισκόπου Μακαρίου Γ΄ στο Ναϊρόμπι. Αρχικά υποδεχόταν φοιτητές από την Ανατολική Αφρική, ενώ στη συνέχεια άνοιξε τις πόρτες του σε μαθητές από ολόκληρη την αφρικανική ήπειρο.

Στις 28 Νοεμβρίου 1994, η Μητρόπολη διασπάστηκε στην Ιερά Μητρόπολη Κένυας και Ειρηνουπόλεως και την Ιερά Μητρόπολη Καμπάλας. Αργότερα, στις 23 Νοεμβρίου 1999, ιδρύθηκε η ξεχωριστή Μητρόπολη Ειρηνουπόλεως για την Ανατολική Τανζανία, με έδρα το Νταρ ες Σαλάμ. Στις 27 Οκτωβρίου 2004, με απόφαση της Ιεράς Συνόδου, στην Ιερά Μητρόπολη Ειρηνουπόλεως εντάχθηκε και η επικράτεια της Δημοκρατίας των Σεϋχελλών.

Στις 17 Νοεμβρίου 2016, η Ιερά Σύνοδος του Πατριαρχείου Αλεξανδρείας αποφάσισε την ίδρυση της Ιεράς Επισκοπής Αρούσας και Κεντρικής Τανζανίας. Στις 9 Οκτωβρίου 2019, με πρόταση του Πατριάρχη Αλεξανδρείας Θεοδώρου Β΄ και απόφαση της Ιεράς Συνόδου της Ιεραρχίας του Πατριαρχείου Αλεξανδρείας επανιδρύθηκε η Ιερά Επισκοπή Μπουκόμπας και Δυτικής Τανζανίας.

 Επισκοπικός κατάλογος 
ΜητροπολίτηςΈναρξη ΠοιμαντορίαςΛήξη ΠοιμαντορίαςΣημειώσειςΝικόλαος Βαρελόπουλος25 Ιανουαρίου 195910 Μαΐου 1968Κατόπιν Πατριάρχης ΑλεξανδρείαςΝικόδημος Γαλιατσάτος22 Δεκεμβρίου 196830 Νοεμβρίου 1972Κατόπιν ΜέμφιδοςΦρουμέντιος Νάσιος30 Νοεμβρίου 197218 Μαρτίου 1981Από Επίσκοπος ΝικοπόλεωςΑναστάσιος Γιαννουλάτος23 Οκτωβρίου 19818 Ιανουαρίου 1991Ως Επίσκοπος Ανδρούσης - ΤοποτηρητήςΕιρηναίος Ταλαμπέκος28 Νοεμβρίου 199423 Σεπτεμβρίου 1997Από Καρθαγένης, κατόπιν ΠηλουσίουΣεραφείμ Ιακώβου28 Σεπτεμβρίου 199723 Νοεμβρίου 1999Κατόπιν ΚένυαςΦιλήμων Αγγελόπουλος23 Νοεμβρίου 19994 Νοεμβρίου 2000Από Επίσκοπος ΚανώπουΠροτέριος Παυλόπουλος3 Μαρτίου 200127 Οκτωβρίου 2004Κατόπιν ΠτολεμαΐδοςΔημήτριος Ζαχαρέγκας27 Οκτωβρίου 2004ΣήμεραΑπό Καμερούν

 Ιεραποστολικό έργο 
Η Ιερά Μητρόπολη διαθέτει 3 ιεραποστολικά κέντρα, 3 ορφανοτροφεία, 12 κλινικές, 8 σχολεία (5 δημοτικά και 3 γυμνάσια) με 12.500 περίπου μαθητές και 92 πηγάδια και γεωτρήσεις.

Ταυτόχρονα η Μητρόπολη Ειρηνουπόλεως διδάσκει την ελληνική γλώσσα στους ιθαγενείς Ορθόδοξους Χριστιανούς, ειδικότερα στους 41 ιερείς και στους 70 αναγνώστες που έχω χειροθετήσει, μέσω της βυζαντινής εκκλησιαστικής μουσικής και στις 40 χορωδίες, με περίπου 800 μέλη, που έχουν δημιουργηθεί σε διάφορες ενορίες.

 Παραπομπές 

 Εξωτερικοί σύνδεσμοι 

Ειρηνουπόλεως